CELEX: E2020P0017
Language: mt
Date: 2020-12-08 00:00:00
Title: Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur fil-Kawża ta’ Zvonimir Cogelja vs Id-Direttorat tas-Saħħa (Il-Kawża E-17/20) 2021/C 141/13

22.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/13
            
         
      Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur fil-Kawża ta’ Zvonimir Cogelja vs Id-Direttorat tas-Saħħa
      (Il-Kawża E-17/20)
      (2021/C 141/13)
      Permezz ta’ ittra tat-8 ta’ Diċembru 2020, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta’ Reykjavik) li waslet għand ir-Reġistru tal-Qorti fit-8 ta’ Diċembru 2020, għal Opinjoni Konsultattiva fil-Kawża Zvonimir Cogelja vs Id-Direttorat tas-Saħħa, dwar il-mistoqsija li ġejja:
      L-Artikolu 25 tad-Direttiva 2005/36/EC dwar ir-rikonoxximent tal-kwalifiki professjonali (ara wkoll il-punt (c) tal-ewwel paragrafu tal-Artikolu 3 u l-Artikoli 21 u 26 ta’ din id-Direttiva), jesiġi li Stat taż-ŻEE li joħroġ provi ta’ kwalifiki (imsejħa “liċenzja speċjalista” (bl-Iżlandiż: sérfræðileyfi)) għal tabib li jgawdi minn rikonoxximent awtomatiku fi Stati oħra taż-ŻEE, irid jamministra t-taħriġ huwa stess, li r-rikonoxximent tiegħu huwa mfittex permezz tal-ħruġ ta’ prova bħal din, bir-riżultat li Stat taż-ŻEE ma għandux joħroġ prova bħal din jekk it-taħriġ ma jkunx sar f’dan l-Istat?